Untuk Negeri Kita

Untuk Negeri Kita (Jawi: اونتوق نڬري كيت) merupakan lagu negeri Pulau Pinang, Malaysia. Ia dikarang sepenuhnya oleh Mantan Leftenan Kedua Allahyarham Awaluddin Zainal Alam yang menyerahkannya kepada pertandingan yang dibuat untuk memilih lagu negeri. Ia memenangi pertandingan itu pada 15 November 1972 dan diperkenalkan dan dimainkan buat kali pertama pada 22 Disember tahun sama, semasa sambutan hari jadi Gabenor Pulau Pinang, Tun Syed Sheh Hassan Barakbah di Stadium Bandaraya di ibu negeri George Town.The story behind the Penang state anthemAnthem reflects multi-racial element

Rentak gubahan lagu negeri Pulau Pinang diubah suai pada tahun 1993 daripada tempo yang lebih perlahan kepada tempo yang lebih pantas hari ini. Tindakan khusus ini yang diumumkan oleh Ketua Menteri ketika itu, Koh Tsu Koon, dikatakan mencerminkan semangat dan dinamisme rakyat Pulau Pinang terhadap kemajuan negeri ini.

 Lirik 
Tulisan Rumi  Tulisan Jawi 
<poem>Selamat Tuhan kurniakan, 
Selamat Pulau Pinang, 
Negeriku yang mulia, 
Kutaat dan setia, 
Aman dan bahagia. 
Majulah, jayalah, 
Negeriku yang ku-cinta, 
Bersatu dan bersama, 
Untuk negeri kita. </poem>

 Penggunaan 
Pada permulaan semua majlis rasmi yang diadakan di dalam negeri Pulau Pinang, lagu negeri Pulau Pinang mesti dimainkan selepas lagu kebangsaan Malaysia, Negaraku. Lagu negeri mesti dinyanyikan mengikut lirik Melayu rasmi. Bendera Pulau Pinang turut dinaikkan serentak dengan nyanyian lagu negeri. Setiap orang yang hadir mesti berdiri memberi perhatian semasa menyanyikan lagu negeri.

Selain itu, lagu negeri dinyanyikan seminggu sekali di semua sekolah kebangsaan di seluruh Pulau Pinang.

Lihat Juga
 Jata Pulau Pinang
 Bendera Pulau Pinang

Nota

Rujukan

 Pautan luar 
 Lagu Negeri Pulau Pinang di national-anthems.org

Kategori:Lagu negeri
Kategori:Pulau Pinang